আফ্রিকান সন্ত্রাসীর গুলিতে বাংলাদেশি নিহত
দক্ষিণ আফ্রিকার নর্থ ওয়েস্টের পচেফস্ট্রুমের পিকাকিং তমুজা নামক এলাকায় সন্ত্রাসীদের গুলিতে মো. বায়োজিদ (৩০) নামে এক বাংলাদেশি ব্যবসায়ী নিহত হয়েছেন।







বুধবার (২৯ জানুয়ারি) পচেফস্ট্রুমের পিকাকিংয়ের তমুজায় রাত সাড়ে ৮টার দিকে কয়েকজন সন্ত্রাসী বায়োজিদের দোকানে এসে তাকে লক্ষ্য করে গুলি চালায়। এতে ২টি গুলি তার বুকে ও পিঠে লাগে। ঘটনাস্থলে তিনি নিহত হন।




নিহত বায়োজিদকে কি কারণে হত্যা করা হয়েছে সঠিক তথ্য এখনও জানা যায় নি।
পুলিশ এসে লাশ ময়নাতদন্তের জন্য নিয়ে যায়। নিহত বায়োজিদ জামালপুর জেলার মাদারগঞ্জ থানার তাত্তাপাড়া গ্রামের রুস্তম মন্ডলের ছেলে।
তিনি দক্ষিণ আফ্রিকায় আসেন ২০০৯ সালে। বর্তমানে দেশে তার সাড়ে ৩ বছরের একটা ছেলে রয়েছে। 
সর্বশেষ বাড়িতে গিয়ে ১১ ডিসেম্বর আফ্রিকায় আসেন।

দক্ষিণ আফ্রিকার নর্থ ওয়েস্টের পচেফস্ট্রুমের পিকাকিং তমুজা নামক এলাকায় সন্ত্রাসীদের গুলিতে মো. বায়োজিদ (৩০) নামে এক বাংলাদেশি ব্যবসায়ী নিহত হয়েছেন।